Na strednom Slovensku, približne 6 kilometrov od Banskej Štiavnice, v obci Svätý Anton sa nachádza krásny barokovo-klasicistický kaštieľ s anglickým parkom.
Postavili ho v roku 1744 pre cisárskeho generála Andreja Koháryho. Kaštieľ sa neskôr stal majetkom bohatej rodiny Coburgovcov. Do konca druhej svetovej vojny v ňom žil niekdajší bulharský cár Ferdinand Coburg. Kaštieľ je cenný svojou vnútornou výzdobou a nachádza sa v ňom vzácna umeleckohistorická expozícia. Jej súčasťou je pôvodný mobiliár: vzácne výzdoby stien, nábytok, majolikové pece, lustre a výtvarné diela.
Okrem nádherných interiérov s pôvodným nábytkom návštevníkov upúta dlhá chodba s veľkým množstvom loveckých trofejí, najmä jeleních parohov. Skvostom je Zlatý salón s nábytkom, ktorý venovala Mária Terézia ako súčasť svadobného daru svojej dcére Márii Antoinette.
Vstupné: dospelí 8 Eur, seniori nad 64 rokov 6 Eur, študenti a deti 4 Eurá
Po prehliadke kaštieľa sa presunieme do Banskej Štiavnice. Budete mať individuálne voľno na obed alebo prehliadku zaujímavých miest. Odporúčam navštíviť najväčší pohyblivý betlehem na Slovensku. Ktorý zobrazuje vývoj, históriu a tradície jedného z najkrajších miest na Slovensku – Banskej Štiavnice v rezbárskej podobe. Zaujímavá je aj botanická záhrada založená v roku 1838, nachádzajú sa tu dreviny zo šiestich floristických oblasti severoamerickej atlantickej a pacifickej, mediteránnej, východoázijskej, stredoázijskej a eurosibírskej. Pamiatky Nový a Starý zámok s expozíciami. O pamiatkách Banskej Štiavnice Vám viacej porozprávam v autobuse a v meste ukážem.
Betlehem v Banskej Štiavnici
Obec Hronský Beňadik je jednou z najstarších obcí nášho regiónu. V Hronskom Beňadiku sa nachádza jedna z najvýznamnejších pamiatok na Slovensku Benediktínsky kláštor s takmer tisícročnou históriou. Na základe gotickej baziliky tu v súčasnosti stojí gotická Katedrála sv. Benedikta opáta. Celý kláštorný komplex je obohnaný hradbami zo 16. storočia, ktoré z chrámu vytvorili protitureckú pevnosť. Ústrednú časť kláštorného komplexu tvorí rajský dvor obkolesený krížovou chodbou s arkádami. Okolo dvora stoja kláštorné budovy a dominantný chrámový kostol Panny Márie a svätého Benedikta. Prehliadka bude so sprievodcom kláštora.
Vstupné: 2 Eurá
ČASOVÝ PLÁN výletu KAŠTIEĽ SVÄTÝ ANTON,BANSKÁ ŠTIAVNICA A KLÁŠTOR HRONSKÝ BEŇADIK:
7,30 – odchod z Bratislavy,Trnavské mýto,Istropolis 11,00 – 12,00 – prehliadka kaštieľa Svätý Anton 12,30 – 14,30 – voľný program v Banskej Štiavnici 15,30– 16,30 – prehliadka kláštora Hronský Beňadik 16,45 – odchod z Hronského Beňadika cca 18,45 – príchod do Bratislavy
V cene je zahrnuté:
autobusová doprava, sprievodca
V cene nie je zahrnuté:
cestovné poistenie, vstupy
Pri rezervácii je potrebné prihlásiť každú osobu, ktorá sa zúčastni výletu.
V cene je zahrnuté:
autobusová doprava, sprievodca
V cene nie je zahrnuté:
cestovné poistenie, vstupy